Frija
Freija, ek wol Frea, Freya of Freyja neamd, is de Noardske goadinne fan de fruchtberens, de leafde en de gleonens. Hja wie by de Friezen in wichtige god en waard by sawat alle Germaanske folken op deselde wize fereare. Yn sommige tiden en gebieten waard Freya beskôge as deselde goadinne as Frigg, wêrtroch hja dan ek goadinne fan it houlik waard.

Wat de Fryske god Frija oanbelanget binne wy tige min ynformearre, omdat de Friezen út it tiidrek fan de tsjustere midsiuwen yn de 7e en 8e iuw harren goaden loslieten en oerstapten op it Kristlike leauwen. Fan dy perioade is amperoan wat bekend omdat skriftlike boarnen ûntbrekke. Foar mear ynformaasje moatte wy liene by oare Germaanske folken dêr't wol mear fan bekend is, benammen fan de Noarske Germanen.

Literatuer
D. Kalma, Skiednis fan Fryslân, ''(Grou, 1965), side 41.

Fryske mytology
Germaanske mytology
Leafdesgod
God fan de fruchtberens
Oarlochsgod
God fan de tsjoenderij
God fan de dea